Svarbus teisinis pranešimas

|

52006DP0508

Europos Parlamento sprendimas dėl Darbo tvarkos taisyklių 139 straipsnio persvarstymo - pereinamojo laikotarpio nuostatos dėl kalbų (2006/2244(REG))

Oficialusis leidinys 316 E , 22/12/2006 p. 0115 - 0116

		P6_TA(2006)0508Darbo tvarkos taisyklių 139 straipsnio persvarstymas - pereinamojo laikotarpio nuostatos dėl kalbųEuropos Parlamento sprendimas dėl Darbo tvarkos taisyklių 139 straipsnio persvarstymo - pereinamojo laikotarpio nuostatos dėl kalbų (2006/2244(REG))Europos Parlamentas,- atsižvelgdamas į 2006 m. liepos 20 d. Pirmininko laišką,- atsižvelgdamas į Darbo tvarkos taisyklų 201 ir 202 straipsnius,- atsižvelgdamas į Konstitucinių reikalų komiteto pranešimą (A6-0391/2006),A. kadangi 2004 m. balandžio 1 d. Parlamentas į savo Darbo tvarkos taisykles įtraukė straipsnį, pagal kurį numatoma, kad taikant Parlamento nuostatas dėl kalbų režimo naujoms, nuo 2004 m. gegužės mėn. prisidėjusioms devynioms kalboms iki 2006 m. pabaigos "išimties tvarka būtina atsižvelgti į realiai turimus vertėjus žodžiu ir raštu bei reikalingą jų skaičių",B. kadangi atsižvelgiant į vertimo į šias kalbas srityje pasiektą pažangą būtų nepagrįsta nustoti taikyti pereinamąsias nuostatas šių metų pabaigoje niekuo jų nepakeičiant, priešingai, reikėtų pasinaudoti galimybe pratęsti šio straipsnio galiojimą,C. kadangi nuo 2007 m. sausio 1 d. prisidėjus bulgarų ir rumunų kalboms kurį laiką bus susiduriama su panašiais sunkumais ir kadangi ypač didelių praktinių problemų kils dėl tuo pat metu oficialiąja kalba tapsiančios airių kalbos,D. kadangi siekiant atsižvelgti į šias aplinkybes galiojančios pereinamosios nuostatos turėtų būti išdėstytos nauja redakcija ir jų galiojimas pratęstas iki dabartinės Parlamento kadencijos pabaigos,E. kadangi toliau siekiama Darbo tvarkos taisyklių 138 straipsnyje numatyto tikslo įgyvendinti visiškos daugiakalbystės režimą,1. nusprendžia padaryti toliau pateiktą Darbo tvarkos taisyklių pakeitimą;2. nusprendžia, kad šis pakeitimas įsigalioja nuo 2007 m. sausio 1 d.;3. paveda Pirmininkui perduoti šį sprendimą Tarybai ir Komisijai susipažinti.DABARTINIS TEKSTAS | PAKEITIMAI |Pakeitimas 1139 straipsnis1. Taikant 138 straipsnį, dėl 2004 m. gegužės 1 d. į Europos Sąjungą įstojusių valstybių narių oficialių kalbų nuo minėtos datos iki 2006 m. gruodžio 31 d. išimties tvarka būtina atsižvelgti į realiai turimus vertėjus žodžiu ir raštu bei reikalingą jų skaičių. | 1. Pereinamuoju laikotarpiu iki šeštosios Parlamento kadencijos pabaigos leidžiama nukrypti nuo 138 straipsnio nuostatų, atsižvelgiant į tai, jei, nepaisant deramų pastangų, vis dar trūksta tam tikros oficialios kalbos vertėjų žodžiu ir raštu, atsižvelgiant į šio trūkumo mastą. |2. Kiekvieną ketvirtį generalinis sekretorius biurui pateikia išsamią ataskaitą apie pažangą, siekiant pilnai taikyti 138 straipsnį, ir jos kopiją nusiunčia visiems Parlamento nariams. | 2. Remdamasis generalinio sekretoriaus pasiūlymu, biuras nustato, ar kiekvienos atitinkamos oficialios kalbos atveju įvykdytos 1 dalyje nurodytos sąlygos ir, atsižvelgdamas į generalinio sekretoriaus pateikiamą pažangos ataskaitą, kas šešis mėnesius iš naujo apsvarsto šį savo sprendimą. Biuras patvirtina būtinas įgyvendinimo taisykles. || 2a. Taikomos sutarčių pagrindu Tarybos priimtos laikinos išimtinės nuostatos dėl teisės aktų rengimo, išskyrus Europos Parlamento ir Tarybos kartu priimtus reglamentus. |3. Remdamasis motyvuota biuro rekomendacija, Parlamentas gali bet kada nuspręsti panaikinti šį straipsnį anksčiau arba, baigiantis šio straipsnio 1 dalyje nurodytam terminui, pratęsti jo galiojimą. | 3. Remdamasis motyvuota biuro rekomendacija, Parlamentas gali bet kada nuspręsti panaikinti šį straipsnį anksčiau arba, baigiantis šio straipsnio 1 dalyje nurodytam terminui, pratęsti jo galiojimą. |--------------------------------------------------


title: 2014/567/ES: 2014 m. balandžio 3 d. Europos Parlamento sprendimas dėl Europos policijos koledžo 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/174

         EUROPOS PARLAMENTO SPRENDIMAS
   2014 m. balandžio 3 d.
   dėl Europos policijos koledžo 2012 finansinių metų biudžeto įvykdymo patvirtinimo
   (2014/567/ES)
   EUROPOS PARLAMENTAS,

               —

               atsižvelgdamas į Europos policijos koledžo 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2012 finansinių metų metinių finansinių ataskaitų su Koledžo atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

               —

               atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

               —

               atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,

               —

               atsižvelgdamas į Europos policijos koledžo penkerių metų išorės vertinimo galutinę ataskaitą (Sutartis Nr. CEPOL/CT/2010/002),

               —

               atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

               —

               atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo ketvirtąją pažangos ataskaitą,

               —

               atsižvelgdamas į Audito Rūmų ataskaitą dėl Europos policijos koledžo 2010–2014 m. daugiamečio veiksmų plano įgyvendinimo,

               —

               atsižvelgdamas į Vidaus audito tarnybos (VAT) 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo trečiosios pažangos ataskaitos,

               —

               atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;

               —

               atsižvelgdamas į Europos policijos koledžo ataskaitą dėl viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu ir jos priedą,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0240/2014),

               1.

               patvirtina Europos policijos koledžo direktoriui, kad Koledžo 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 29.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2017 m. gegužės 29 d. Tarybos sprendimas (ES) 2017/955, kuriuo iš dalies keičiamas Sprendimas 2008/376/EB dėl Anglies ir plieno mokslinių tyrimų fondo mokslinių tyrimų programos ir tos programos daugiamečių techninių gairių priėmimo

text:
7.6.2017

                  LT

                  Europos Sąjungos oficialusis leidinys

                  L 144/17

            TARYBOS SPRENDIMAS (ES) 2017/955
      2017 m. gegužės 29 d.
      kuriuo iš dalies keičiamas Sprendimas 2008/376/EB dėl Anglies ir plieno mokslinių tyrimų fondo mokslinių tyrimų programos ir tos programos daugiamečių techninių gairių priėmimo
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo,
      atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 37 dėl EAPB sutarties galiojimo pabaigos finansinių padarinių ir dėl Anglių ir plieno mokslinių tyrimų fondo, ypač į jo 2 straipsnio antrą pastraipą,
      atsižvelgdama į Europos Komisijos pasiūlymą,
      atsižvelgdama į Europos Parlamento nuomonę (1),
      kadangi:

                  (1)

                  Europos Parlamento ir Tarybos reglamente (ES) Nr. 1291/2013 (2) nustatyta bendroji mokslinių tyrimų ir inovacijų programa „Horizontas 2020“ (2014–2020 m.) (toliau – bendroji programa „Horizontas 2020“) sudaro prielaidas peržiūrėti Tarybos sprendimą 2008/376/EB (3), siekiant užtikrinti, kad Anglies ir plieno mokslinių tyrimų fondo mokslinių tyrimų programa (toliau – APMTF programa) papildytų bendrąją programą „Horizontas 2020“ su anglių ir plieno pramone susijusiuose sektoriuose;

                  (2)

                  siekiant užtikrinti nuoseklią dalyvavimo tiek APMTF programoje, tiek bendrojoje programoje „Horizontas 2020“ sistemą, būtina tam tikras dalyvavimo APMTF programoje taisykles suderinti su taisyklėmis, taikytinomis bendrajai programai „Horizontas 2020“;

                  (3)

                  siekiant užtikrinti daugiau skaidrumo ir atitiktį Komisijos ekspertų grupių veiklos organizavimo taisyklėms bei suderinamumą su jomis, taip pat kuo labiau prisidėti prie subalansuoto atstovavimo atitinkamoms ekspertinėms ir svarbioms sritims ir siekiant optimalios lyčių pusiausvyros, būtina peržiūrėti taisykles dėl patariamųjų grupių ir techninių grupių kompetencijos ir sudėties, visų pirma susijusias su Komisijos paskirtų ekspertų statusu;

                  (4)

                  tikslinga apsvarstyti galimybę supaprastinti finansavimo taisykles, kad būtų palengvintas mažųjų ir vidutinių įmonių (MVĮ) dalyvavimas APMTF programoje, o apskaičiuojant reikalavimus atitinkančias išlaidas personalui būtų leista MVĮ savininkams ir kitiems fiziniams asmenims, negaunantiems atlyginimo, taikyti vieneto įkainį;

                  (5)

                  Sprendimui 2008/376/EB įgyvendinti būtinos priemonės turėtų būti tvirtinamos pagal Europos Parlamento ir Tarybos reglamentą (ES) Nr. 182/2011 (4);

                  (6)

                  todėl Sprendimas 2008/376/EB turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      Sprendimas 2008/376/EB iš dalies keičiamas taip:

                  1)

                  21 straipsnis pakeičiamas taip:
                  „21 straipsnis
                  Patariamųjų grupių uždaviniai
                  Su atitinkamai anglies ir plieno sektoriais susijusių MTTP aspektų srityje kiekviena patariamoji grupė konsultuoja Komisiją dėl:

                              a)

                              Mokslinių tyrimų programos bendro plėtojimo, 25 straipsnio 3 dalyje nurodyto informacinio paketo ir būsimų gairių;

                              b)

                              nuoseklumo ir galimo dubliavimosi su kitomis Sąjungos ir nacionalinio lygio MTTP programomis;

                              c)

                              MTTP projektų stebėsenos svarbiausių principų nustatymo;

                              d)

                              pagal konkrečius projektus vykdomų darbų aktualumo;

                              e)

                              II skyriaus 3 ir 4 skirsniuose išvardytų Mokslinių tyrimų programos mokslinių tyrimų tikslų;

                              f)

                              metinių prioritetinių tikslų, išvardytų informaciniame pakete, ir prireikus prioritetinių tikslų, susijusių su 25 straipsnio 2 dalyje nurodytais specialiais kvietimais teikti pasiūlymus;

                              g)

                              kaip nurodyta 27 ir 28 straipsniuose, MTTP veiksmų vertinimo ir atrankos vadovo parengimo;

                              h)

                              pasiūlymų dėl MTTP veiksmų vertinimo taisyklių, procedūrų ir veiksmingumo;

                              i)

                              techninių grupių skaičiaus, kompetencijos ir organizavimo, kaip nurodyta 24 straipsnyje;

                              j)

                              specialių kvietimų teikti pasiūlymus, kaip nurodyta 25 straipsnio 2 dalyje, rengimo;

                              k)

                              kitų priemonių, kai to prašo Komisija.“;

                  2)

                  22 straipsnis pakeičiamas taip:
                  „22 straipsnis
                  Patariamųjų grupių sudėtis
                  1.   Kiekviena patariamoji grupė sudaroma pagal priede pateiktas lenteles. Patariamųjų grupių nariai yra asmenys, Komisijos paskirti atstovauti suinteresuotųjų subjektų bendram interesui. Jie ne atstovauja atskiriems suinteresuotiems subjektams, o reiškia įvairių suinteresuotųjų subjektų organizacijų bendrą nuomonę.
                  Nariai skiriami 42 mėnesių laikotarpiui. Nariai, kurie nebegali veiksmingai dalyvauti grupės svarstymuose, kurie atsistatydina arba kurie net ir baigę eiti pareigas atskleidžia tokią informaciją, kuriai taikomas įpareigojimas saugoti profesinę paslaptį, visų pirma informaciją apie įmones, jų verslo santykius ar jų sąnaudų komponentus, nebekviečiami dalyvauti patariamųjų grupių posėdžiuose ir likusiam jų kadencijos laikui gali būti pakeisti kitais nariais.
                  2.   Patariamųjų grupių nariai atrenkami iš ekspertų, turinčių kompetenciją II skyriaus 3 ir 4 skirsniuose nurodytose srityse ir atsiliepusių į viešą kvietimą teikti paraiškas. Tie ekspertai taip pat gali būti paskirti remiantis priede pateiktose lentelėse nurodytų subjektų arba valstybių narių pasiūlymais.
                  Jie turi aktyviai veikti atitinkamoje srityje ir išmanyti pramonės sektoriaus prioritetus.
                  3.   Komisija siekia užtikrinti, kad kiekvienos patariamosios grupės narių ekspertinių žinių lygis būtų aukštas, taip pat užtikrinti subalansuotą atstovavimą atitinkamoms ekspertinėms ir svarbioms sritims ir, kiek įmanoma, lyčių bei geografinės kilmės pusiausvyrą, atsižvelgiant į konkrečius patariamųjų grupių uždavinius, reikalingų ekspertinių žinių rūšį ir ekspertų atrankos procedūros rezultatus.“;

                  3)

                  24 straipsnis pakeičiamas taip:
                  „24 straipsnis
                  Anglies ir plieno techninių grupių steigimas ir uždaviniai
                  1.   Anglies ir plieno techninės grupės (techninės grupės) teikia Komisijai pagalbą, susijusią su mokslinių tyrimų ir bandomųjų arba demonstracinių projektų stebėsena.
                  Techninių grupių narius individualiai skiria Komisija.
                  Nariai, kurie nebegali veiksmingai dalyvauti grupės svarstymuose, kurie atsistatydina arba kurie net ir baigę eiti pareigas atskleidžia tokią informaciją, kuriai taikomas įpareigojimas saugoti profesinę paslaptį, visų pirma informaciją apie įmones, jų verslo santykius ar jų sąnaudų komponentus, nebekviečiami dalyvauti techninių grupių posėdžiuose.
                  2.   Techninių grupių nariai atrenkami iš ekspertų, turinčių mokslinių tyrimų strategijos, administravimo arba gamybos kompetenciją II skyriaus 3 ir 4 skirsniuose nurodytose srityse ir atsiliepusių į viešą kvietimą teikti paraiškas.
                  Jie turi aktyviai veikti atitinkamoje srityje ir būti atsakingi už mokslinių tyrimų strategiją, administravimą ar gamybą atitinkamuose sektoriuose.
                  3.   Komisija siekia užtikrinti, kad kiekvienos techninės grupės narių profesinių ekspertinių žinių lygis būtų aukštas, taip pat užtikrinti subalansuotą atstovavimą atitinkamoms ekspertinėms sritims ir, kiek įmanoma, lyčių bei geografinės kilmės pusiausvyrą, atsižvelgiant į konkrečius techninių grupių uždavinius, reikalingų ekspertinių žinių rūšį ir ekspertų atrankos procedūros rezultatus. Narystė techninėje grupėje nereiškia, kad atitinkamas asmuo negali eiti vertinimo eksperto pareigų.
                  Komisija užtikrina, kad būtų patvirtintos taisyklės ir procedūros siekiant tinkamai išvengti techninių grupių narių, kuriems pavesta vertinti konkretų projektą, interesų konfliktų ir juos valdyti. Tomis procedūromis taip pat užtikrinama, kad visas projektų stebėsenos procesas vyktų vienodomis sąlygomis ir sąžiningai.
                  Jei įmanoma, techninių grupių posėdžiai rengiami vietose, parinktose taip, kad būtų geriausiai užtikrinta projekto stebėsena ir rezultatų vertinimas.“;

                  4.

                  25 straipsnis pakeičiamas taip:
                  „25 straipsnis
                  Kvietimas teikti pasiūlymus
                  1.   Kasmet skelbiamas metinis kvietimas teikti pasiūlymus. Pasiūlymų teikimo pradžios data paskelbiama 3 dalyje nurodytame informaciniame pakete. Jei nenurodyta kitaip, kiekvienų metų rugsėjo 15 d. yra galutinė pasiūlymų pateikimo vertinti data. Jei rugsėjo 15 d. yra savaitgalio diena, penktadienis arba pirmadienis, galutinė data automatiškai nukeliama į pirmą darbo dieną po rugsėjo 15 d. Galutinė data paskelbiama 3 dalyje nurodytame informaciniame pakete.
                  2.   Jei Komisija pagal 41 straipsnio d ir e punktus nusprendžia pakeisti šio straipsnio 1 dalyje nurodytą galutinę pasiūlymų pateikimo datą arba paskelbti specialius kvietimus teikti pasiūlymus, ji tokią informaciją skelbia Europos Sąjungos oficialiajame leidinyje.
                  Specialiuose kvietimuose teikti pasiūlymus nurodomos pateikimo (įskaitant tai, ar pateikimas turi būti vienos ar dviejų pakopų) ir pasiūlymų vertinimo datos ir sąlygos, prioritetai, jei reikia, reikalavimus atitinkančių projektų tipas, kaip nurodyta 14–18 straipsniuose, ir numatytas finansavimas.
                  3.   Komisija užtikrina, kad visiems potencialiems dalyviams kvietimo teikti pasiūlymus paskelbimo momentu būtų pateikta pakankamai gairių ir informacijos, visų pirma Komisijos interneto svetainėje paskelbiant informacinį paketą. To informacinio paketo spausdintą versiją taip pat galima gauti pateikus prašymą Komisijai.
                  Informaciniame pakete pateikiama informacija apie išsamias dalyvavimo taisykles, pasiūlymų ir projektų administravimo metodus, paraiškos formas, pasiūlymų pateikimo taisykles, pavyzdinius susitarimus dėl dotacijų, reikalavimus atitinkančias išlaidas, maksimalią leistiną finansinę pagalbą, mokėjimo būdus ir metinius prioritetinius Mokslinių tyrimų programos tikslus.
                  Komisijai paraiškos teikiamos laikantis informaciniame pakete išdėstytų taisyklių.“;

                  5)

                  27 straipsnio antra pastraipa pakeičiama taip:
                  „Komisija užtikrina, kad visi potencialūs dalyviai galėtų susipažinti su MTTP veiksmų vertinimo ir atrankos vadovu.“;

                  6)

                  28 straipsnio 3 dalis pakeičiama taip:
                  „3.   Komisija parengia priimtų pasiūlymų sąrašą, juos išdėstydama pagal vertingumą.“;

                  7)

                  Įterpiamas šis straipsnis:
                  „29a straipsnis
                  Veiksmų įgyvendinimas
                  1.   Dalyviai įgyvendina veiksmus laikydamiesi visų šiame sprendime, Europos Parlamento ir Tarybos reglamente (ES, Euratomas) Nr. 966/2012 (*1), Komisijos deleguotajame reglamente (ES) Nr. 1268/2012 (*2), taip pat kvietime teikti pasiūlymus ir susitarime dėl dotacijos nustatytų sąlygų ir įpareigojimų.
                  2.   Dalyviai neprisiima jokių su šiuo sprendimu arba susitarimu dėl dotacijos nesuderinamų įsipareigojimų. Jei dalyvis nesilaiko su veiksmo techniniu įgyvendinimu susijusių įsipareigojimų, kiti dalyviai laikosi įsipareigojimų be papildomo Sąjungos finansavimo, išskyrus atvejus, kai Komisija aiškiai juos atleidžia nuo tų įsipareigojimų. Dalyviai užtikrina, kad Komisijai būtų tinkamu laiku pranešta apie visus įvykius, kurie galėtų smarkiai paveikti veiksmo įgyvendinimą arba Sąjungos interesus.
                  3.   Dalyviai įgyvendina veiksmą ir tuo tikslu imasi visų būtinų ir pagrįstų priemonių. Jie pasirūpina, kad reikiamu laiku turėtų veiksmui įgyvendinti reikalingų išteklių. Kai to reikia veiksmui įgyvendinti, jie gali kreiptis į trečiąsias šalis, įskaitant subrangovus, kad jos atliktų veiksme numatytą darbą. Už atliktą darbą dalyviai atsako Komisijai ir kitiems dalyviams.
                  4.   Subrangos sutartys dėl tam tikrų veiksmo dalių atlikimo sudaromos tik susitarime dėl dotacijos numatytais atvejais ir deramai pagrįstais atvejais, kurie negalėjo būti aiškiai numatyti susitarimo dėl dotacijos įsigaliojimo momentu.
                  5.   Trečiosios šalys, kurios nėra subrangovai, veiksme numatytą darbą gali atlikti susitarime dėl dotacijos nustatytomis sąlygomis. Trečioji šalis ir darbas, kurį ji turi atlikti, nustatomi susitarime dėl dotacijos.
                  Tų trečiųjų šalių patirtos sąnaudos gali būti laikomos atitinkančiomis reikalavimus, jeigu trečioji šalis atitinka visas šias sąlygas:

                              a)

                              jei būtų dalyvė, ji atitiktų finansavimo reikalavimus;

                              b)

                              ji yra susijęs subjektas arba su dalyviu turi teisinę sąsają, iš kurios aišku, kad bendradarbiavimas aprėpia daugiau nei šį veiksmą;

                              c)

                              ji nurodyta susitarime dėl dotacijos ir

                              d)

                              ji laikosi dalyviui pagal susitarimą dėl dotacijos taikomų taisyklių dėl reikalavimus atitinkančių sąnaudų ir išlaidų kontrolės.

                        6.   Dalyviai laikosi valstybių, kuriose įgyvendinamas veiksmas, nacionalinių įstatymų, kitų teisės aktų ir etikos nuostatų. Kai tinkama, dalyviai, prieš pradėdami veiksmą, prašo atitinkamų nacionalinių ar vietinių etikos komitetų patvirtinimo.

                     (*1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1)."

                     (*2)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).“;"

                  8)

                  33 straipsnis pakeičiamas taip:
                  „33 straipsnis
                  Išlaidos personalui
                  Reikalavimus atitinkančios išlaidos personalui apima tik asmenų, tiesiogiai atliekančių veiksme numatytą darbą, faktiškai dirbtas valandas.
                  Mažųjų ir vidutinių įmonių savininkų ir kitų fizinių asmenų, negaunančių atlyginimo, išlaidos personalui gali būti atlygintos taikant vieneto įkainį.“;

                  9)

                  39 straipsnis pakeičiamas taip:
                  „39 straipsnis
                  Nepriklausomų ir aukštos kvalifikacijos ekspertų skyrimas
                  Nepriklausomų ir aukštos kvalifikacijos ekspertų, nurodytų 18 straipsnyje, 28 straipsnio 2 dalyje ir 38 straipsnyje, skyrimui mutatis mutandis taikomos Europos Parlamento ir Tarybos reglamento (ES) Nr. 1290/2013 (*3) 40 straipsnio nuostatos.

                     (*3)  2013 m. gruodžio 11 d. Europos Parlamento ir Tarybos reglamentas (ES) Nr. 1290/2013, kuriuo nustatomos bendrosios mokslinių tyrimų ir inovacijų programos „Horizontas 2020“ (2014–2020 m.) dalyvavimo ir sklaidos taisyklės ir panaikinamas Reglamentas (EB) Nr. 1906/2006 (OL L 347, 2013 12 20, p. 81).“;"

                  10)

                  41 straipsnio d punktas pakeičiamas taip:

                              „d)

                              25 straipsnyje nurodytos galutinės datos pakeitimai;“;

                  11)

                  42 straipsnio 2 dalis pakeičiama taip:
                  „2.   Kai daroma nuoroda į šią dalį, taikomas Europos Parlamento ir Tarybos reglamento (ES) Nr. 182/2011 (*4) 5 straipsnis.

                     (*4)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).“"

            2 straipsnis
      Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Priimta Briuselyje 2017 m. gegužės 29 d.

               Tarybos vardu

               Pirmininkas

            C. CARDONA

         (1)  2016 m. gruodžio 14 d. nuomonė (dar nepaskelbta Oficialiajame leidinyje).

         (2)  2013 m. gruodžio 11 d. Europos Parlamento ir Tarybos reglamentas (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB (OL L 347, 2013 12 20, p. 104).

         (3)  2008 m. balandžio 29 d. Tarybos sprendimas 2008/376/EB dėl Anglies ir plieno mokslinių tyrimų fondo mokslinių tyrimų programos ir tos programos daugiamečių techninių gairių priėmimo (OL L 130, 2008 5 20, p. 7).

         (4)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).


title: 2005/606/EB: 2005 m. rugpjūčio 5 d. Komisijos sprendimas, skelbiantis Regioninės patariamosios tarybos pelaginių žuvų ištekliams, įkurtos pagal Bendrąją žuvininkystės politiką, veiklos pradžią

text:
9.8.2005

               LT

               Europos Sąjungos oficialusis leidinys

               L 206/21

      KOMISIJOS SPRENDIMAS

   2005 m. rugpjūčio 5 d.
   skelbiantis Regioninės patariamosios tarybos pelaginių žuvų ištekliams, įkurtos pagal Bendrąją žuvininkystės politiką, veiklos pradžią
   (2005/606/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama 2004 m. liepos 19 d. Tarybos sprendimą 2004/585/EB, įsteigiantį regionines patariamąsias tarybas pagal Bendrąją žuvininkystės politiką (1), ypač į jo 3 straipsnio 3 dalį,
   atsižvelgdama į 2005 m. gegužės 19 d. Nyderlandų perduotą rekomendaciją Danijos, Vokietijos, Ispanijos, Prancūzijos, Airijos, Nyderlandų, Lenkijos, Portugalijos, Švedijos ir Jungtinės Karalystės vardu,
   kadangi:

               (1)

               2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (2) ir Sprendime 2004/585/EB yra numatyta regioninių patariamųjų tarybų steigimo ir veiklos sistema.

               (2)

               Sprendimo 2004/585/EB 2 straipsnyje numatyta įsteigti regioninę patariamąją tarybą pelaginių žuvų ištekliams (putasu, skumbrėms, stauridėms, silkėms) visose Tarptautinės jūrų tyrinėjimų tarybos (TJTT) srityse (3), išskyrus Baltijos jūrą.

               (3)

               Pagal Sprendimo 2004/585/EB 3 straipsnio 1 dalį žuvininkystės sektoriaus atstovai ir kitos interesų grupės Danijai, Vokietijai, Ispanijai, Prancūzijai, Airijai, Nyderlandams, Lenkijai, Portugalijai, Švedijai ir Jungtinei Karalystei pateikė prašymą dėl šios regioninės patariamosios tarybos veiklos.

               (4)

               Kaip reikalaujama pagal Sprendimo 2004/585/EB 3 straipsnio 2 dalį, suinteresuotos valstybės narės nustatė, ar prašymas dėl regioninės patariamosios tarybos pelaginių žuvų ištekliams, atitiko to sprendimo nuostatas. 2005 m. gegužės 19 d. suinteresuotos valstybės narės Komisijai pateikė rekomendaciją dėl šios regioninės patariamosios tarybos.

               (5)

               Atsižvelgdama į Sprendimą 2004/585/EB, Komisija įvertino suinteresuotųjų šalių prašymą ir rekomendaciją, Bendrosios žuvininkystės politikos tikslus ir principus ir mano, kad regioninė patariamoji taryba pelaginių žuvų ištekliams yra pasirengusi pradėti veiklą,

         PRIĖMĖ ŠĮ SPRENDIMĄ:
   Vienintelis straipsnis
   Regioninės patariamosios tarybos pelaginių žuvų ištekliams, įkurtos pagal Sprendimo 2004/585/EB 2 straipsnio 1 dalies f punktą, veiklos pradžia yra 2005 m. rugpjūčio 16 d.

      Priimta Briuselyje, 2005 m. rugpjūčio 5 d.

            Komisijos vardu

         Joe BORG

            Komisijos narys

      (1)  OL L 256, 2004 8 3, p. 17.

      (2)  OL L 358, 2002 12 31, p. 59.

      (3)  Kaip apibrėžta Tarybos reglamente (EEB) Nr. 3880/91 (OL L 365, 1991 12 31, p. 1).


title: 2015 m. birželio 8 d. Tarybos sprendimas (ES) 2015/899 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo („Copernicus“)

text:
12.6.2015

                  LT

                  Europos Sąjungos oficialusis leidinys

                  L 147/16

            TARYBOS SPRENDIMAS (ES) 2015/899
      2015 m. birželio 8 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo („Copernicus“)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 189 straipsnio 2 dalį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

                  (3)

                  EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos ir tvarka;

                  (4)

                  įtraukiant Europos Parlamento ir Tarybos reglamentą (ES) Nr. 377/2014 (3)2014 m. lapkričio 13 d. EEE jungtinio komiteto sprendimu Nr. 249/2014 EEE susitarimo Susitariančiųjų Šalių bendradarbiavimas išplėstas;

                  (5)

                  šis bendradarbiavimas turėtų būti išplėstas įtraukiant Norvegiją pagal EEE susitarimo 31 protokole nustatytas sąlygas, ir ji turėtų pradėti dalyvauti nuo 2014 m. sausio 1 d.;

                  (6)

                  todėl, norint nuo 2014 m. sausio 1 d. vykdyti išplėstą bendradarbiavimą, reikėtų iš dalies pakeisti EEE susitarimo 31 protokolą;

                  (7)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Liuksemburge 2015 m. birželio 8 d.

               Tarybos vardu

               Pirmininkė

            D. REIZNIECE-OZOLA

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         (3)  2014 m. balandžio 3 d. Europos Parlamento ir Tarybos reglamentas (ES) Nr. 377/2014, kuriuo nustatoma programa „Copernicus“ ir panaikinamas Reglamentas (ES) Nr. 911/2010 (OL L 122, 2014 4 24, p. 44).

         PROJEKTAS
         EEE JUNGTINIO KOMITETO SPRENDIMAS Nr. …/2015
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     įtraukiant 2014 m. balandžio 3 d. Europos Parlamento ir Tarybos reglamentą (ES) Nr. 377/2014, kuriuo nustatoma programa „Copernicus“ ir panaikinamas Reglamentas (ES) Nr. 911/2010 (1), 2014 m. lapkričio 13 d. EEE jungtinio komiteto sprendimu Nr. 249/2014 (2) išplėstas EEE susitarimo Susitariančiųjų Šalių bendradarbiavimas;

                     (2)

                     šis bendradarbiavimas turėtų būti išplėstas įtraukiant Norvegiją pagal EEE susitarimo 31 protokole nustatytas sąlygas, ir ji turėtų pradėti dalyvauti nuo 2014 m. sausio 1 d.;

                     (3)

                     todėl, norint nuo 2014 m. sausio 1 d. vykdyti tą išplėstą bendradarbiavimą, reikėtų iš dalies pakeisti EEE susitarimo 31 protokolą,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 1 straipsnio 8d dalies e punkte išbraukiami žodžiai „Norvegija ir“.
         2 straipsnis
         Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*).
         Jis taikomas nuo 2014 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai

            (1)  OL L 122, 2014 4 24, p. 44.

            (2)  OL L [dar nepaskelbta]

            (*)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2010/376/: 2010 m. liepos 2 d. Komisijos sprendimas dėl tam tikrų vaikų miego aplinkoje naudojamų gaminių Europos standartų atitikties saugos reikalavimams pagal Europos Parlamento ir Tarybos direktyvą 2001/95/EB

text:
6.7.2010

               LT

               Europos Sąjungos oficialusis leidinys

               L 170/39

         KOMISIJOS SPRENDIMAS
   2010 m. liepos 2 d.
   dėl tam tikrų vaikų miego aplinkoje naudojamų gaminių Europos standartų atitikties saugos reikalavimams pagal Europos Parlamento ir Tarybos direktyvą 2001/95/EB
   (2010/376/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 1 dalies a punktą,
   kadangi:

               (1)

               Direktyvoje 2001/95/EB numatyta, kad Europos standartus turi nustatyti Europos standartizacijos įstaigos. Šiais standartais turėtų būti užtikrinta, kad gaminiai atitiktų direktyvos bendrąjį saugos reikalavimą.

               (2)

               Remiantis Direktyva 2001/95/EB, gaminys laikomas saugiu, kai jis atitinka neprivalomuosius nacionalinius standartus, kuriais perkeliami Europos standartai, kiek tai susiję su rizika ir rizikos kategorijomis, kurioms taikomi atitinkami nacionaliniai standartai.

               (3)

               Europos Komisija 2006 m. užsakė tyrimą (2), kuriuo siekta įvertinti kai kurių vaikų priežiūros priemonių, paprastai naudojamų kūdikių ir vaikų iki 5 metų amžiaus priežiūrai, saugą. Tyrimas atliktas bendradarbiaujant su nacionalinėmis valdžios institucijomis, nacionalinėmis standartizacijos institucijomis, vartotojų asociacijomis, produktų saugos organizacijomis, ūkinės veiklos vykdytojais ir bandymų laboratorijomis.

               (4)

               Atliekant šių gaminių tyrimą surinkti Sąjungos ir pasaulio nelaimingų atsitikimų ir sužalojimų statistiniai duomenys ir atliktas išsamus rizikos vertinimas, pagrįstas pagrindinių pavojų nustatymu ir poveikio scenarijų vertinimu.

               (5)

               Nustatyta, kad paprastai naujagimių ir mažų vaikų miegui naudojamiems penkių rūšių gaminiams, vertintiems atliekant tyrimą, taikytinos papildomos priemonės. Tai vaikiškų lovelių čiužiniai, apsauginės vaikiškų lovelių sienelės, kabamosios kūdikių lovelės, vaikiškos antklodės ir vaikiški miegmaišiai.

               (6)

               Naujagimiai kasdien miega vidutiniškai ne mažiau kaip 16 valandų, o 3–5 metų vaikai – apie 11–13 valandų per parą. Įskaitant tą laiką, kai būna budrūs, kūdikiai ir maži vaikai pirmus penkerius gyvenimo metus miego aplinkoje praleidžia ne mažiau kaip pusę paros. Miego aplinkos gaminiai turi būti saugūs, nes tokioje aplinkoje kūdikiai ir maži vaikai ilgesnį laiką būna paliekami be priežiūros tiek dieną, tiek naktį.

               (7)

               Remiantis Europos sužalojimų duomenų baze, 2005–2007 m. Europos Sąjungoje užregistruota 17 000 nelaimingų atsitikimų, nutikusių lovelėje buvusiems 0–4 metų vaikams (3). Remiantis JAV vartojimo produktų saugos komisija (CPSC), kiekvienais metais vaikų, mirštančių įvykus nelaimingiems atsitikimams dėl lovelių ir su jomis susijusių gaminių, skaičius yra didesnis palyginti su vaikų, kurių mirtis susijusi su kitais vaikų priežiūros gaminiais, skaičiumi (4).

               (8)

               Kai kurie apsauginių vaikiškų lovelių sienelių ir vaikiškų miegmaišių modeliai per Europos skubių pranešimų sistemą RAPEX buvo nurodyti kaip keliantys pavojų uždusti ar užspringti ir dėl to pašalinti arba išimti iš rinkos. 1992 m. Prancūzijos vartotojų saugos komisija rekomendavo imtis priemonių informuoti vartotojus ir gerinti vaikiškų antklodžių saugą, susijusią su pavojais joms užsidegti, taip pat pavojumi vaikui perkaisti ir uždusti (5). 2002, 2007 ir 2008 m. JAV CPSC pareikalavo išimti iš rinkos kai kurių modelių lovelių čiužinius dėl pavojaus įstrigti ir nepagrįstų teiginių (6).

               (9)

               Nesaugios ar be pagrindinių saugos įspėjimų tiekiamos apsauginės vaikiškų lovelių sienelės, čiužiniai ir vaikiškos antklodės dėl perkaitimo ir asfiksijos pavojaus gali padidinti staigios kūdikių mirties sindromo (SKMS) riziką (7).

               (10)

               Tyrimu taip pat nustatyta, kad vaikiški miegmaišiai gali padėti apsaugoti nuo SKMS (8), nes jais sumažinamos galimybės gulėti kniūbsčiomis ir užtikrinama, kad patalynė neuždengs miegančio vaiko veido ar galvos. Jei dėl šių priežasčių būtų skatinama juos naudoti, būtina užtikrinti jų saugumą kitų pavojų, kaip antai pavojaus užspringti mažomis dalimis ir pavojaus įstrigti, atžvilgiu.

               (11)

               Europos standartų šių penkių rūšių gaminiams nėra. Todėl būtina nustatyti konkrečius reikalavimus pagal Direktyvos 2001/95/EB 4 straipsnio 1 dalies a punktą siekiant prašyti standartizacijos institucijų parengti standartus, kad būtų galima sumažinti su šių gaminių naudojimu susijusius pavojus.

               (12)

               Šie standartai turėtų būti parengti 1998 m. birželio 22 d. Europos Parlamento ir Tarybos direktyvoje 98/34/EB, nustatančioje informacijos apie techninius standartus ir reglamentus bei informacinės visuomenės paslaugas teikimo tvarką (9), nustatyta tvarka. Nuoroda į priimtą standartą turėtų būti paskelbta Europos Sąjungos oficialiajame leidinyje pagal Direktyvos 2001/95/EB 4 straipsnio 2 dalį.

               (13)

               Kai atitinkami standartai bus parengti ir jeigu Europos Komisija nutars paskelbti nuorodą į juos Oficialiajame leidinyje laikantis Direktyvos 2001/95/EB 4 straipsnio 2 dalyje nustatytos tvarkos, vaikiškų lovelių čiužiniai, apsauginės vaikiškos lovelės sienelės, kabamosios kūdikių lovelės, vaikiškos antklodės ir vaikiški miegmaišiai, pagaminti taikant tokius standartus, turėtų būti laikomi atitinkančiais Direktyvos 2001/95/EB bendrąjį saugos reikalavimą standartuose nustatytų saugos reikalavimų požiūriu.

               (14)

               Šis sprendimas atitinka pagal Direktyvos 2001/95/EEB 15 straipsnį įkurto komiteto nuomonę,

         PRIĖMĖ ŠĮ SPREDNIMĄ:
   1 straipsnis
   Apibrėžtys
   Šiame sprendime:
   —   vaikiškos lovelės čiužinys– gaminys, suteikiantis atramą lovelėje miegantiems naujagimiams ir vaikams. Paprastai jo matmenys yra 60 × 120 cm arba 70 × 140 cm, o storis svyruoja nuo 6 iki 15 cm. Jis gali būti sulankstomas.
   —   apsauginė vaikiškos lovelės sienelė– vaikiškos lovelės priedas, pritvirtinamas jos vidinėje pusėje, paprastai naudojamas tam, kad vaikas lovelėje jaustųsi patogiau. Juo gali būti padengiama bent viena lovelės pusė.
   —   kabamoji kūdikio lovelė– vaikiška lovelė arba lopšys, paprastai nestandžiu ar kitokiu plokščiu paviršiumi, pakabintas ant virvių ar diržų, pritvirtintų vienoje ar daugiau vietų. Į ją guldomi savarankiškai klūpoti ar sėdėti negalintys kūdikiai.
   —   vaikiška antklodė– medžiaginis maišas su minkštu užpildu, naudojamas vaikiškose lovelėse, kad vaikui būtų patogiau miegoti ir kad jis būtų apsaugotas nuo hipotermijos.
   —   vaikiškas miegmaišis– kūno ilgio maišelis su šiltu pamušalu arba kimštinis, į kurį guldomas kūdikis; maišelis yra skirtas apsaugoti lovelėje miegantį ar gulintį kūdikį nuo hipotermijos ir pavojaus uždusti.
   2 straipsnis
   Reikalavimai
   1 straipsnyje nurodytiems gaminiams keliami specialieji saugos reikalavimai, kuriuos pagal Direktyvos 2001/95/EB 4 straipsnį turi atitikti Europos standartai, pateikiami šio sprendimo priede.
   3 straipsnis
   Įsigaliojimas
   Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

      Priimta Briuselyje 2010 m. liepos 2 d.

            Komisijos vardu

            Pirmininkas

         José Manuel BARROSO

      (1)  OL L 11, 2002 1 15, p. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  Europos sužalojimų duomenų bazės visų sužalojimų duomenys, 2005–2007 m.

      (4)  „Nursery product-related injuries and deaths among children under the age of five“, CPSC, 2009 m. vasaris.

      (5)  http://www.securiteconso.org/article195.html

      (6)  http://www.cpsc.gov/cgi-bin/prod.aspx

      (7)  „Environment of infants during sleep and risk of sudden infant death“, British Medical Journal, 1996 m.;
   „Changing concepts of SIDS: implications for infant sleeping environment and sleep position“, American Academy of Paediatrics, 2000 m. kovas;
   „Sleep Environment and the risk of sudden Infant death in an urban population“, American Academy of Paediatrics, 2003 m. gegužė;
   http://www.hc-sc.gc.ca/cps-spc/legislation/pol/bumper-bordure-eng.php

      (8)  „Risk and preventive factors for cot death in The Netherlands, a low-incidence country“, European Journal of Paediatrics, 1998 m. liepa.

      (9)  OL L 204, 1998 7 21, p. 37.

      PRIEDAS

         SPECIALIEJI VAIKIŠKŲ LOVELIŲ ČIUŽINIŲ SAUGOS REIKALAVIMAI

      PAVOJAI. Pagrindiniai su gaminiu susiję pavojai – pavojus vaikui įstrigti ir čiužiniui užsidegti.

         Saugos reikalavimai

      1.   Bendrieji saugos reikalavimai

      Gaminiai neturi kelti pavojaus vaikų ir jų prižiūrėtojų saugai arba sveikatai, kai jie naudojami pagal paskirtį arba kitu numanomu būdu, atsižvelgiant į įprastą vaikų elgseną. Turi būti atsižvelgiama į vaiko ir jo prižiūrėtojų gebėjimus, visų pirma naudojant gaminius, kurie pagal savo funkcijas, matmenis ir savybes yra skirti vaikams iki 5 metų. Gaminių etiketės arba etiketės ant jų pakuočių ir prie jų pridedamos naudojimo instrukcijos turi atkreipti prižiūrėtojų dėmesį į būdingus pavojus ir riziką naudojant šiuos gaminius, taip pat į būdus jų išvengti.
      2.   Specialieji saugos reikalavimai

         Cheminiai reikalavimai

      Vaikiškų lovelių čiužiniai turi atitikti ES teisės aktus.

         Degumo ir šiluminės savybės

      Vaikiškų lovelių čiužiniai neturi tapti pavojingais degiais daiktais vaiko aplinkoje. Todėl jie turi būti sudaryti iš medžiagų, kurios atitinka bent vieną iš šių reikalavimų:

                  —

                  neužsidega tiesiogiai nuo liepsnos ar kibirkšties,

                  —

                  jei užsidega, tai dega lėtai ir liepsna sklinda nedideliu greičiu.

            Be to, degdamos degiosios medžiagos neturi išskirti nuodingų garų.
      Antipireno turėtų būti naudojama kuo mažiau. Jei jis naudojamas, čiužinių toksiškumas juos naudojant ir šalinant pasibaigus naudojimo laikui neturėtų kelti pavojaus vaikų ir prižiūrėtojų sveikatai bei aplinkai.

         Fizinės ir mechaninės savybės

         Pavojus įstrigti angose ir kiaurymėse

      Kad vaiko liemuo, galva ar kaklas neįstrigtų lovelės pagrinde, vaikiškos lovelės čiužiniai turi visiškai dengti lovelės pagrindą ir atlaikyti ant čiužinio stovinčio ar lovelėje vaikštančio vaiko svorį.
      Vaikas neturėtų galėti pakelti sulankstomo čiužinio dalies, kad neturėtų galimybės pasiekti lovelės pagrindo ir nepadidėtų pavojus įstrigti.
      Gaminiai turi būti suprojektuoti ir pagaminti taip, kad pavojus vaiko kojoms ir rankoms įstrigti tarp čiužinio ir lovelės krašto būtų kiek įmanoma mažesnis.
      Kad vaikas, kurio galva ar liemuo yra įstrigę tarp čiužinio ir lovelės krašto, nepatirtų asfiksijos, tarpas tarp čiužinio ir lovelės krašto turi būti ribotas, atsižvelgiant į neteisingausią čiužinio padėtį ant lovelės pagrindo.

         Pavojus įsipainioti

      Virvės, kaspinai ir kitos dalys, naudojamos kam sujungti, turi būti riboto ilgio, o kilpos – riboto dydžio, kad būtų išvengta pavojaus įsipainioti.

         Pavojus uždusti dėl kvėpavimo takų užblokavimo iš išorės

      Ant vaikiškų lovelių čiužinių neturi būti plastikinių lipdukų, kuriuos vaikas galėtų nuimti, ar kitokių nepralaidžių sluoksnių, kurie galėtų uždengti vaiko burną ir nosį.
      Gaminių pakuotė turi nekelti pavojaus uždusti dėl kvėpavimo takų užblokavimo.
      Kad nekiltų pavojaus uždusti, gaminyje neturi būti minkšto čiužinio užpildo, kuris galėtų priglusti prie vaiko veido ar įsispausti taip, kad užblokuotų vaiko kvėpavimo takus.

         Pavojus užspringti ir uždusti

      Ant vaikiškų lovelių čiužinių neturi būti atskirų ar smulkių dalių, kurias vaikas galėtų nuimti ir kurios tilptų į vaiko burną ir galėtų būti nurytos.
      Ant vaikiškų lovelių čiužinių neturi būti smulkių dalių, kurias vaikas galėtų nuimti ir kurios galėtų įstrigti ryklėje ar užpakalinėje burnos ertmės dalyje. Užpildas turi nebūti pasiekiamas, ypač kandant, ir turi atlaikyti numanomu būdu vaikui jį veikiant, atsižvelgiant į tai, kad pluoštas gali išlįsti pro siūles, o šios – iširti.

         Pavojingos briaunos

      Vaikiškų lovelių čiužiniai turi būti be aštrių briaunų ar kitų aštrių vietų. Spyruoklių vielos turi būti be aštrių galų ir turi neišsikišti pro čiužinio paviršių.

         Struktūrinis vientisumas

      Čiužinio medžiagos fizinės savybės turi būti tokios, kad čiužinys nekeltų pavojaus įstrigti. Negalima užpildo liekamoji deformacija, dėl kurios čiužinio apmautas taptų laisvas.

         Specialūs įspėjimai, kaip naudoti gaminį

      Įspėjimuose ir naudojimo instrukcijose prižiūrėtojams turi būti nurodytas čiužinio storis, kad nekiltų pavojaus vaikui iškristi iš lovelės, ir tinkamas dydis (ilgis ir plotis), kad čiužinys tilptų lovelėje ir nekiltų pavojaus įstrigti.
      Kad būtų išvengta pavojaus uždusti, instrukcijose turi būti atkreiptas prižiūrėtojų dėmesys į pavojų, kylantį vieną ant kito sudėjus du ar daugiau čiužinių, kad vaikui būtų patogiau.
      Taip pat turėtų būti įspėjama dėl galimų gaisro priežasčių (pvz., dėl rūkymo netoli lovelės).

         Higiena

      Vaikiškų lovelių čiužiniai turėtų būti suprojektuoti taip, kad atitiktų higienos ir švaros reikalavimus, siekiant išvengti infekcijos ar užkrėtimo pavojaus.

         SPECIALIEJI APSAUGINIŲ VAIKIŠKŲ LOVELIŲ SIENELIŲ SAUGOS REIKALAVIMAI

      PAVOJAI. Pagrindiniai su gaminiu susiję pavojai – pavojus užsismaugti, uždusti dėl kvėpavimo takų užblokavimo iš vidaus ir išorės, ir užspringti.

         Saugos reikalavimai

      1.   Bendrieji saugos reikalavimai

      Gaminiai neturi kelti pavojaus vaikų saugai arba sveikatai, kai jie naudojami pagal paskirtį arba kitu numanomu būdu, atsižvelgiant į įprastą vaikų elgseną.
      Turi būti atsižvelgiama į vaikų ir jų prižiūrėtojų gebėjimus, visų pirma naudojant gaminius, kurie pagal savo funkcijas, matmenis ir savybes yra skirti 6–18 mėnesių vaikams.
      Gaminių etiketės arba etiketės ant jų pakuočių ir prie jų pridedamos naudojimo instrukcijos turi atkreipti prižiūrėtojų dėmesį į būdingus pavojus ir į riziką patirti žalą naudojant gaminius, taip pat į būdus jų išvengti.
      2.   Specialieji saugos reikalavimai

         Cheminiai reikalavimai

      Apsauginės vaikiškų lovelių sienelės turi atitikti ES teisės aktus.

         Degumo ir šiluminės savybės

      Apsauginės vaikiškų lovelių sienelės neturi kelti degimo pavojaus vaiko aplinkoje. Jos turi būti pagamintos iš medžiagų, kurios atitinka bent vieną iš šių reikalavimų:

                  —

                  neužsidega tiesiogiai nuo liepsnos ar kibirkšties,

                  —

                  jei užsidega, tai dega lėtai ir liepsna sklinda nedideliu greičiu.

            Be to, degdamos degiosios medžiagos neturi išskirti nuodingų garų.
      Antipireno turėtų būti naudojama kuo mažiau. Jei jis naudojamas, apsauginių vaikiškų lovelių sienelių toksiškumas jas naudojant ir šalinant pasibaigus naudojimo laikui neturėtų kelti pavojaus vaikų ir prižiūrėtojų sveikatai bei aplinkai.

         Fizinės ir mechaninės savybės

         Mikrobiologiniai pavojai

      Apsauginės vaikiškų lovelių sienelės neturi kelti mikrobiologinio pavojaus, susijusio su nepakankamai higieniška gyvūninės kilmės medžiaga.

         Pavojus įstrigti angose ir kiaurymėse

      Apsauginės vaikiškų lovelių sienelės neturi kelti pavojaus vaiko galvai ir kaklui įstrigti kilpose, virvėse ar kituose tvirtinimo įtaisuose. Sienelės siūlės ir papuošimai neturi atsilaisvinti numanomu būdu vaikams jas mechaniškai veikiant taip, kad kiltų papildomas pavojus rankoms, kojoms, galvai ir pirštams įstrigti ar sienelės užpildas taptų pasiekiamas (žr. pavojus užspringti).

         Pavojus įsipainioti

      Ant apsauginių vaikiškų lovelių sienelių neturi būti jokių virvių ar kilpų, į kurias galėtų įsipainioti vaiko kaklas. Turėtų būti vengiama kilpų, kuriose galėtų įstrigti vaiko rankų ar kojų pirštai.

         Pavojus užspringti ir uždusti

      Ant apsauginių vaikiškų lovelių sienelių neturi būti atskirų ar smulkių dalių, kurias vaikas galėtų nuimti ir kurios tilptų į vaiko burną ir galėtų būti nurytos.
      Ant apsauginių vaikiškų lovelių sienelių neturi būti smulkių dalių, kurias vaikas galėtų nuimti ir kurios galėtų įstrigti ryklėje ar užpakalinėje burnos ertmės dalyje. Užpildas turi nebūti pasiekiamas, ypač kandant, ir turi atlaikyti numanomu būdu vaikui jį veikiant, atsižvelgiant į tai, kad pluoštas gali išlįsti pro siūles, o šios – iširti. Užpilde neturi būti jokių kietų ar aštrių priemaišų, kaip antai metalinių dalių, vinių, adatų ar skeveldrų.

         Pavojus uždusti dėl kvėpavimo takų užblokavimo iš išorės

      Ant gaminio neturi būti plastikinių lipdukų, kuriuos vaikas galėtų nuimti, ar kitokios nepralaidžios dangos, kuri galėtų uždengti vaiko burną ir nosį.
      Gaminių pakuotė turi būti tokia, kad nekiltų pavojaus uždusti dėl kvėpavimo takų užblokavimo iš išorės.
      Kad nekiltų pavojaus uždusti, gaminyje neturi būti minkštos medžiagos, kuri galėtų priglusti prie vaiko veido ar įsispausti taip, kad užblokuotų vaiko kvėpavimo takus.

         Pavojingos briaunos

      Apsauginės vaikiškų lovelių sienelės turi būti be aštrių briaunų ar kitų aštrių vietų. Jose neturi būti atskirų aštrių vietų ar išsikišančių paviršių, dėl kurių galėtų kilti pavojus įsidurti.

         Apsauginė funkcija

      Apsauginės vaikiškų lovelių sienelės turi būti suprojektuotos ir pagamintos taip, kad jose nebūtų dalių, kuriomis naudodamasis vaikas galėtų užlipti ant gaminio.

         Pavojai, kylantys kartu naudojant du atskirus gaminius

      Vaikui įkišus galvą tarp apsauginės lovelės sienelės ir lovelės krašto neturi kilti papildomo pavojaus įstrigti ar uždusti.

         Specialūs įspėjimai, kaip naudoti gaminį

      Turi būti pateikiama informacija, kaip apsauginę sienelę teisingai pritvirtinti prie lovelės krašto. Įspėjime turi būti nurodyta, kad apsauginės vaikiškos lovelės sienelės turi būti tinkamai pritvirtintos, kad nebūtų virvių ar kilpų, kuriose galėtų įstrigti vaiko galva ir kaklas. Taip pat turi būti atkreiptas prižiūrėtojų dėmesys į pavojų, kurį gali kelti vaikiškai lovelei netinkančios (dėl dydžio ar modelio) arba netinkamai pritvirtintos apsauginės sienelės.

         Higiena

      Apsauginės vaikiškų lovelių sienelės turi būti suprojektuotos taip, kad jas būtų lengva gerai išvalyti, siekiant išvengti infekcijos ar užkrėtimo pavojaus. Šią sąlygą gaminys turi atitikti ir jį išplovus pagal gamintojo nurodymus; be to, jis neturėtų tepti vaikui prie jo liečiantis.

         SPECIALIEJI KABAMŲJŲ KŪDIKIO LOVELIŲ SAUGOS REIKALAVIMAI

      PAVOJAI. Pagrindiniai su gaminiu susiję pavojai – pavojus įstrigti, uždusti ir susižaloti dėl konstrukcijos gedimo ar nestabilumo.

         Saugos reikalavimai

      1.   Bendrieji saugos reikalavimai

      Gaminiai neturi kelti pavojaus vaikų saugai arba sveikatai, kai jie naudojami pagal paskirtį arba kitu numanomu būdu, atsižvelgiant į įprastą vaikų elgseną.
      Turi būti atsižvelgiama į vaikų ir jų prižiūrėtojų gebėjimus, visų pirma naudojant gaminius, kurie pagal savo funkcijas, matmenis ir savybes yra skirti vaikams iki 12 mėnesių.
      Gaminių etiketės arba etiketės ant jų pakuočių ir prie jų pridedamos naudojimo instrukcijos turi atkreipti prižiūrėtojų dėmesį į būdingus pavojus ir į riziką patirti žalą naudojant gaminius, taip pat į būdus jų išvengti.
      2.   Specialieji saugos reikalavimai

         Cheminiai reikalavimai

      Kabamosios kūdikių lovelės turi atitikti ES teisės aktus.

         Degumo ir šiluminės savybės

      Kabamosios kūdikių lovelės neturi kelti degimo pavojaus vaiko aplinkoje. Jos turi būti pagamintos iš medžiagų, kurios atitinka bent vieną iš šių reikalavimų:

                  —

                  neužsidega tiesiogiai nuo liepsnos ar kibirkšties,

                  —

                  jei užsidega, tai dega lėtai ir liepsna sklinda nedideliu greičiu,

                  —

                  jei užsidega, tai dega lėtai, nesusidarant liepsningoms nuolaužoms ar tirpstantiems lašams.

            Be to, degdamos degiosios medžiagos neturi išskirti nuodingų garų.
      Antipireno turėtų būti naudojama kuo mažiau. Jei jis naudojamas, kabamųjų lovelių toksiškumas jas naudojant ir šalinant pasibaigus naudojimo laikui neturėtų kelti pavojaus vaikų ir prižiūrėtojų sveikatai bei aplinkai.

         Fizinės ir mechaninės savybės

         Pavojus įstrigti angose ir kiaurymėse

      Kabamosios kūdikių lovelės turi būti suprojektuotos ir pagamintos taip, kad vaiko galva, pirštai, rankos ir kojos negalėtų įstrigti jokioje kiaurymėje.

         Judančių dalių keliami pavojai

      Kabamosios kūdikių lovelės turi būti suprojektuotos taip, kad lovelėje esantis vaikas neatsitrenktų į lovelės rėmą ar kitą kambaryje esantį baldą lovelei judant šonu.
      Jos turi būti suprojektuotos taip, kad lovelės sukimąsis būtų ribojamas, pvz., kai lovelė sukiojama.
      Kabamosios kūdikių lovelės neturi kelti pavojaus (pvz., pavojaus įstrigti) kitiems vaikams (pvz., seserims ar broliams), kurie gali būti prie lovelės.

         Pavojus nukristi

      Stovas ir lovelė turi būti pakankamai stabilūs, kad kabamoji lovelė netyčia neapsiverstų ir vaikas negalėtų iškristi. Kūdikių lovelės turėtų būti stabilios vaikui judant jose arba lovelei supantis pakabinimo įtaiso leistina amplitude.
      Tvirtinimo įtaisas neturi atitrūkti nuo laikančiosios konstrukcijos ar panašaus įtaiso.
      Pakabinimo įtaisas ir jo dalys turi atlaikyti lovelėje esančio vaiko judesius.

         Pavojus įsipainioti

      Ant kabamųjų kūdikių lovelių neturi būti jokių virvių ar kaspinų, į kuriuos galėtų įsipainioti vaiko kaklas. Kabamojoje lovelėje esančiam vaikui neturi kilti pavojus įsipainioti į pakabinimo įtaiso ir reguliavimo įtaiso virves ir diržus.

         Pavojus užspringti ir uždusti

      Ant kabamųjų kūdikių lovelių neturi būti atskirų ar smulkių dalių, kurias vaikas galėtų nuimti ir kurios tilptų į vaiko burną ir galėtų būti nurytos.
      Ant kabamųjų kūdikių lovelių neturi būti smulkių dalių, kurias vaikas galėtų nuimti ir kurios galėtų įstrigti ryklėje ar užpakalinėje burnos ertmės dalyje. Užpildas turi būti nepasiekiamas (taip pat kandant) ir turi atlaikyti numanomu būdu vaikui jį veikiant.

         Pavojus uždusti dėl kvėpavimo takų užblokavimo iš išorės

      Ant gaminio neturi būti plastikinių lipdukų, kuriuos vaikas galėtų nuimti, ar kitokios nepralaidžios dangos, kuri galėtų uždengti vaiko burną ir nosį.
      Gaminių pakuotė turi būti tokia, kad nekiltų pavojaus uždusti dėl kvėpavimo takų užblokavimo iš išorės. Kad nekiltų pavojaus uždusti, gaminyje neturi būti minkštos medžiagos, kuri galėtų priglusti prie vaiko veido ar įsispausti taip, kad užblokuotų vaiko kvėpavimo takus.

         Pavojingos briaunos

      Kabamosios kūdikių lovelės turi būti be aštrių briaunų ar kitų aštrių vietų. Atviros briaunos ir kampai turi būti suapvalinti arba paslėpti.
      Gaminyje neturi būti kyšančių dalių, ant kurių vaikas galėtų nukristi ir susižaloti.
      Jame neturi būti atskirų aštrių vietų ar išsikišančių paviršių, dėl kurių galėtų kilti pavojus įsidurti.

         Struktūrinis vientisumas

      Pakabinimo įtaiso deformacija ir reguliavimo įtaiso praslydimas turi būti ribotas, kad vaikas neiškristų iš lovelės ar kitaip nenukentėtų.
      Kabamosios kūdikių lovelės siūlės ir papuošimai neturi atsilaisvinti vaikams jas mechaniškai veikiant taip, kad kiltų pavojus rankoms, kojoms, galvai ir pirštams įstrigti.
      Vaikui judant neturi atsirasti plyšių ar pasikeisti esantys plyšiai, kuriuose galėtų įstrigti vaiko pirštai, rankos ar kojos.
      Kad kabamoji kūdikio lovelė negriūtų, o jos dalys – nelūžtų (nuo stovo, tvirtinimo įtaiso ar pakabinimo įtaiso) ir nesužalotų vaiko, kabamosios lovelės turi atlaikyti mechaninį spaudimą visą naudojimo laiką.

         Specialūs įspėjimai, kaip naudoti gaminį

      Įspėjimuose ir naudojimo instrukcijoje turi būti atkreipiamas prižiūrėtojų dėmesys į tai, kad norint saugiai sumontuoti ir pritaikyti lovelę kūdikiui, būtini tam tikri gebėjimai. Įspėjimuose taip pat turi būti pateikiama ši informacija:

                  —

                  vaikas gali susižaloti, jei supimosi amplitudė per didelė (pvz., vaikas gali atsitrenkti į lovelės rėmą arba lovelė gali atsitrenkti į kitą baldą),

                  —

                  kabamosios lovelės gali kelti pavojų kitiems vaikams,

                  —

                  kiti vaikai gali kelti papildomą pavojų (pvz., bandydami persilenkti per lovelę),

                  —

                  kabamosios lovelės turėtų būti įrengiamos ant plokščio paviršiaus,

                  —

                  kabamosiose lovelėse nerekomenduojama vaikus palikti miegoti nakčiai,

                  —

                  kabamosios lovelės neturėtų būti naudojamos, kai vaikas gali savarankiškai klūpoti ar atsisėsti. Turėtų būti aiškiai nurodyta, kokio amžiaus vaikams (ne jaunesniems kaip 12 mėn.) šis gaminys skirtas.

         Higiena

      Kabamosios kūdikių lovelės turi būti suprojektuotos taip, kad jas būtų lengva gerai išvalyti, siekiant išvengti infekcijos ar užkrėtimo pavojaus.

         SPECIALIEJI VAIKIŠKŲ ANTKLODŽIŲ SAUGOS REIKALAVIMAI

      PAVOJAI. Pagrindiniai su gaminiu susiję pavojai – pavojus uždusti ir hipertermija, dažnai siejami su staigios kūdikių mirties sindromu.

         Saugos reikalavimai

      1.   Bendrieji saugos reikalavimai

      Gaminiai neturi kelti pavojaus vaikų saugai arba sveikatai, kai jie naudojami pagal paskirtį arba kitu numanomu būdu, atsižvelgiant į įprastą vaikų elgseną.
      Gaminių etiketės arba etiketės ant jų pakuočių ir prie jų pridedamos naudojimo instrukcijos turi atkreipti prižiūrėtojų dėmesį į būdingus pavojus ir į riziką patirti žalą naudojant gaminius, taip pat į būdus jų išvengti.
      2.   Specialieji saugos reikalavimai

         Cheminiai reikalavimai

      Vaikiškos antklodės turi atitikti ES teisės aktus.

         Degumo ir šiluminės savybės

      Vaikiškos antklodės neturi kelti degimo pavojaus vaiko aplinkoje.
      Jos turi būti pagamintos iš medžiagų, kurios atitinka bent vieną iš šių reikalavimų:

                  —

                  neužsidega tiesiogiai nuo liepsnos ar kibirkšties,

                  —

                  jei užsidega, tai dega lėtai ir liepsna sklinda nedideliu greičiu.

            Be to, degdamos degiosios medžiagos neturi išskirti nuodingų garų.
      Antipireno turėtų būti naudojama kuo mažiau. Jei jis naudojamas, vaikiškų antklodžių toksiškumas jas naudojant ir šalinant pasibaigus naudojimo laikui neturėtų kelti pavojaus vaikų ir prižiūrėtojų sveikatai bei aplinkai.

         Hipertermijos pavojus

      Įspėjimuose ir naudojimo instrukcijose turi būti atkreipiamas prižiūrėtojų dėmesys į kambario, kuriame gaminys naudojamas, temperatūrą, kad būtų išvengta hipertermijos.

         Fizinės ir mechaninės savybės

         Mikrobiologiniai pavojai

      Vaikiškos antklodės neturi kelti mikrobiologinio pavojaus, susijusio su nepakankamai higieniška gyvūninės kilmės medžiaga.

         Pavojus įstrigti angose ir kiaurymėse

      Antklodės siūlės ar dekoracijos neturi atsilaisvinti numanomu būdu vaikams jas mechaniškai veikiant taip, kad kiltų pavojus įstrigti (ypač pirštams).

         Pavojus įsipainioti

      Ant vaikiškų antklodžių neturi būti jokių virvių ar kilpų, į kurias galėtų įsipainioti vaiko kaklas.

         Pavojus užspringti ir uždusti

      Ant vaikiškų antklodžių neturi būti atskirų ar smulkių dalių, kurias vaikas galėtų nuimti ir kurios tilptų į vaiko burną ir galėtų būti nurytos. Ant vaikiškų antklodžių neturi būti smulkių dalių, kurias vaikas galėtų nuimti ir kurios galėtų įstrigti ryklėje ar užpakalinėje burnos ertmės dalyje. Užpildas turi būti nepasiekiamas ir jame neturi būti jokių kietų ar aštrių priemaišų, kaip antai metalinių dalių, vinių, adatų ar skeveldrų. Užpildas taip pat turi atlaikyti numanomu būdu vaikui jį veikiant (taip pat kandant), atsižvelgiant į tai, kad pluoštas gali išlįsti pro siūles, o šios – iširti.

         Pavojus uždusti dėl kvėpavimo takų užblokavimo iš išorės

      Ant vaikiškų antklodžių neturi būti plastikinių lipdukų, kuriuos vaikas galėtų nuimti, ar kitokios nepralaidžios dangos, kuri galėtų uždengti vaiko burną ir nosį.
      Gaminio pakuotė turi būti tokia, kad nekiltų pavojaus uždusti dėl kvėpavimo takų užblokavimo iš išorės.
      Kūdikis turi galėti kvėpuoti ir įkvėpti pakankamai oro, kai jam miegant antklodė dengia veidą.

         Specialūs įspėjimai, kaip naudoti gaminį

      Įspėjimuose ir naudojimo instrukcijose turi būti atkreiptas prižiūrėtojų dėmesys į rimtą pavojų uždusti, jei antklodės naudojamos vaikams iki 4 mėnesių.
      Antklodę rekomenduojama naudoti ne jaunesniems kaip 9 mėnesių vaikams.
      Taip pat turi būti pateikta informacija, susijusi su lovelės, kurioje antklodė bus naudojama, dydžiu.
      Taip pat turi būti įspėjama dėl kambario temperatūros (žr. hipertermijos pavojus).

         Higiena

      Vaikiškos antklodės turi būti suprojektuotos taip, kad jas būtų lengva gerai išvalyti, siekiant išvengti infekcijos ar užkrėtimo pavojaus. Šią sąlygą gaminys turi atitikti ir jį išplovus pagal gamintojo nurodymus; be to, jis neturėtų tepti vaikui prie jo liečiantis.

         SPECIALIEJI VAIKIŠKŲ MIEGMAIŠIŲ SAUGOS REIKALAVIMAI

      PAVOJAI. Pagrindinis su šiuo gaminiu susijęs pavojus – užspringti smulkiomis dalimis ir įstrigti miegmaišyje.

         Saugos reikalavimai

      1.   Bendrieji saugos reikalavimai

      Gaminiai neturi kelti pavojaus vaikų saugai arba sveikatai, kai jie naudojami pagal paskirtį arba kitu numanomu būdu, atsižvelgiant į įprastą vaikų elgseną.
      Gaminių etiketės arba etiketės ant jų pakuočių ir prie jų pridedamos naudojimo instrukcijos turi atkreipti prižiūrėtojų dėmesį į būdingus pavojus ir riziką patirti žalą naudojant šiuos gaminius, taip pat į būdus jų išvengti.
      2.   Specialieji saugos reikalavimai

         Cheminiai reikalavimai

      Vaikiški miegmaišiai turi atitikti ES teisės aktus.

         Degumo ir šiluminės savybės

      Vaikiški miegmaišiai neturi kelti degimo pavojaus vaiko aplinkoje.
      Jie turi būti pagaminti iš medžiagų, kurios atitinka bent vieną iš šių reikalavimų:

                  —

                  neužsidega tiesiogiai nuo liepsnos ar kibirkšties,

                  —

                  jei užsidega, tai dega lėtai ir liepsna sklinda nedideliu greičiu.

            Be to, degdamos degiosios medžiagos neturi išskirti nuodingų garų.
      Antipireno turėtų būti naudojama kuo mažiau. Jei jis naudojamas, vaikiškų miegmaišių toksiškumas juos naudojant ir šalinant pasibaigus naudojimo laikui neturėtų kelti pavojaus vaikų ir prižiūrėtojų sveikatai bei aplinkai.

         Hipertermijos pavojus

      Įspėjimuose ir naudojimo instrukcijose turi būti atkreipiamas prižiūrėtojų dėmesys į kambario, kuriame gaminys naudojamas, temperatūrą, kad būtų išvengta hipertermijos.

         Fizinės ir mechaninės savybės

         Pavojus įstrigti angose ir kiaurymėse

      Miegmaišio siūlės ar dekoracijos neturi atsilaisvinti jas numanomu būdu mechaniškai veikiant taip, kad kiltų pavojus įstrigti (ypač pirštams). Be to, kaklo ir rankų angos turėtų būti tokio dydžio, kad vaikas neįsmuktų į miegmaišio vidų.

         Struktūrinis vientisumas

      Miegmaišio sutvirtinimai turi būti patikimi, kad vaikas neįsmuktų į miegmaišio vidų. Siūlės ir sutvirtinimai turi likti stabilūs miegmaišį išplovus pagal gamintojo nurodymus.

         Pavojus įsipainioti

      Ant vaikiškų miegmaišių neturi būti jokių virvių ar kilpų, į kurias galėtų įsipainioti vaiko kaklas.

         Pavojus užspringti ir uždusti

      Ant vaikiškų miegmaišių neturi būti atskirų ar smulkių dalių, kurias vaikas galėtų nuimti ir kurios tilptų į vaiko burną ir galėtų būti nurytos. Ant miegmaišių neturi būti smulkių dalių, kurias vaikas galėtų nuimti ir kurios galėtų įstrigti ryklėje ar užpakalinėje burnos ertmės dalyje. Užpildas turi nebūti pasiekiamas ir turi atlaikyti numanomu būdu vaikui jį veikiant (taip pat kandant), atsižvelgiant į tai, kad pluoštas gali išlįsti pro siūles, o šios – iširti.

         Pavojus uždusti dėl kvėpavimo takų užblokavimo iš išorės

      Ant vaikiškų miegmaišių neturi būti plastikinių lipdukų, kuriuos vaikas galėtų nuimti, ar kitokios nepralaidžios dangos ar medžiagos, kuri galėtų uždengti vaiko burną ir nosį.
      Gaminio pakuotė turi būti tokia, kad nekiltų pavojaus uždusti dėl kvėpavimo takų užblokavimo iš išorės.
      Kūdikis turi galėti kvėpuoti, kai jam miegant miegmaišis dengia veidą.

         Pavojingos briaunos

      Vaikiški miegmaišiai turi būti be aštrių briaunų ar kitų aštrių vietų.

         Specialūs įspėjimai, kaip naudoti gaminį

      Įspėjimuose ir naudojimo instrukcijose turi būti nurodyta, kad prižiūrėtojai miegmaišį rinktųsi kaip rekomenduojama tam tikro amžiaus ir ūgio vaikui.
      Taip pat turi būti įspėjama dėl kambario temperatūros (žr. hipertermijos pavojus).

         Higiena

      Vaikiški miegmaišiai turi būti suprojektuoti taip, kad juos būtų lengva gerai išvalyti, siekiant išvengti infekcijos ar užkrėtimo pavojaus. Šią sąlygą gaminys turi atitikti ir jį išplovus pagal gamintojo nurodymus; be to, jis neturėtų tepti vaikui prie jo liečiantis.